Бел свиркач

Бел свиркач или трипрста пескарка () — мала крајбрежна птица од семејството на мочварките (), родот на пескарките ().  Го има и во Македонија.

Распространетост
Живее и се размножува во арктичките предели. Птица преселница е – на долги релации, зимувајќи во јужниот дел на Јужна Америка, јужна Европа, Африка и Австралија. Зимно време формира големи јата.

Опис
Белиот свиркач е мала птица, со должина  18-21 см, и тежина од 40 до 100 грама, а забележлив е заради неговите светли пердуви.  Горната страна е светлосива или сива, а долната страна е бела. Има црни рабови на крилјата. Исто така, имаат црн клун и нозе, со три прста, задните пети недостасуваат. Во лет, имаат сребрено-сива боја. Летно време горниот дел добива шарена кафеава боја, која се протега низ главата и на градниот кош. Младенчињата се пошарени, црно-бели и имаат повеќе контраст од возрасните.

Поведение
Белите свиркачи се размножуваат на север, во арктичките делови на светот. Сите се селат и летаат од 3 до 10.000 км за презимување. Стигаат доцна во март, а заминуваат рано, при крајот на август.
Се огласуваат со кротки звуци како плит, тик, тивик.

Размножување
Гнездата ги прават во крајбрежните тундри на 5 °C во јули, на посуви каменести делови од 60 до 800 мнв. Белиот свиркач агресивно ја брани својата територија. Овие птици може да бидат моногамни или полиандрични (една женка и два мажјака). Несат 3-4 јајца маслинаво зелени со кафени шарки. Се случува да имаат и по две гнезда. Крај гнездото се хранат со инсекти и растенија.

Исхрана
Белиот свиркач се храни со безрбетници, ракчиња и црвчиња кои се кријат во горниот дел од песокот на брегот. Брановите им помагаат полесно да дојдат до својот плен исфрлувајќи ги на површина.Schultz, Stewart T. The Northwest Coast: A Natural History. (1990) Timber Press, Inc. Portland, Oregon. p129-130
За овие птици важи Договорот за заштита на африканско-евроазиските миграторни водни птици.

 Галерија 

 Наводи 

Надворешни врски
 Sanderling – Species text in The Atlas of Southern African Birds.
 Sanderling videos, photos & sounds on the Internet Bird Collection
 Sanderling Species Account — Cornell Lab of Ornithology
 Sanderling Calidris alba  — USGS Patuxent Bird Identification InfoCenter

Категорија:Птици на Македонија
Категорија:Пескарки
Категорија:Таксони опишани од Петер Симон Палас